OpenLLM-France/wikimedia huggingface dataset:
# Heraclides (fill d'Aristògenes)

Heraclides (llatí: Heracleides, en grec antic: Ἡρακλείδης) fou un comandant siracusà fill d'Aristògenes, que va ser un dels almiralls de l'esquadra de Siracusa que va cooperar amb els espartans i els seus aliats. Es va unir a Tisafernes a Efes just a temps per participar en la derrota dels atenencs dirigits per Tràsil l'any 409 aC.

## Referències

* ↑ «Heracleides». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
* ↑ Xenofont. Hel·lèniques, I, 2.8 i seg.
# Heracli de Siracusa

Heracli (en llatí Heraclius, en grec antic Ἡράκλειος) era fill de Hieró.
Va ser un noble siracusà, un dels més opulents de la ciutat abans del govern de Sicília per Verres (73 a 71 aC) que després de les exaccions del pretor romà va esdevenir un dels més pobres de l'illa. Verres també va perjudicar i perseguir a altres membres de la seva família. Els Heraclius de l'illa van patir també la rapacitat de Verres, un altre de Siracusa, al que li va prendre totes les seves propietats, un de Segesta al que va fer executar. Un Heracli d'Amestratus i un de Centuripa van declarar contra Verres en el judici de l'any 70 aC.

## Referències

* ↑ Heraclius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 402
# Hobby Consolas

Hobby Consolas és una revista espanyola iniciada a l'octubre del 1991 i editada per Axel Springer Espanya S.A. que es dedica a donar informació sobre el món dels videojocs. És una revista de període mensual, amb una estètica amena i dirigida a un consumidor jove que sol posar-se a la venda diversos dies abans que s'acabi el mes i les vendes del qual freguen els 91.000 exemplars segons la OJD, per la data de 2005.

## Seccions

Actualment, Hobby Consolas compta amb aquestes seccions fixes:
* El Sensor: secció on d'una manera informal es comenten les novetats del sector. En aquesta secció, els lectors poden donar la seva opinió i en aquesta es troben les dades de vendes, retallades sobre videojocs oposats en la premsa d'informació general a més d'opinions sobre un tema donats per experts del sector.
* Noticias: secció dedicada a les novetats sorgides en la indústria del videojoc.
* Kiosco: detalls sobre les altres revistes de Hobby Press dedicades al mercat del joc.
* Big In Japan: novetats contades per un corresponsal de la revista en Japó. En aquesta secció amb assiduïtat es fa especial èmfasi a un o diversos jocs nous del país del sol naixent, a més d'altres dades o xifres.
* Preestrenos: en aquesta part de la revista, se'ls fa una primera valoració a títols que estan propers a la data del llançament.
* Novedades: en aquesta secció, els redactors de la publicació desgranen i valoren els jocs més rellevants que han sortit al mercat.
* Los mejores: part de la revista on els col·laboradors de la publicació posen la seva llista de jocs favorits, a més de la dels lectors. Al final de la secció, es mostra una llista dels jocs millor valorats segons el gènere i plataforma.
* Periféricos: descripcions i valoracions de perifèrics i accessoris per a les consoles.
* Trucos: diferents trucs i secrets dels diferents jocs del mercat. Els lectors poden sol·licitar o enviar consells per a aquesta secció.
* Vuestras cartas (Teléfono Rojo): secció on els lectors es dirigeixen en Yen (redactor que dirigeix aquesta secció des del primer nombre de la revista) perquè li resolguin les seves inquietuds sobre el món dels videojocs. A més es premien les opinions millor redactades i es publiquen les preguntes més estranyes rebudes cada mes.
* Escaparate: secció que inclou valoracions i dades sobre estrenes en DVD, Música, Llibres, Cinema, col·leccionisme i Manga.
* Planeta Móvil: en aquesta recent secció s'inclouen notícies sobre els jocs mòbils, a més d'un joc analitzat i els recomanats pels redactors. A més d'aquestes seccions, Hobby Consolas sol incloure un o dos reportatges sobre jocs en desenvolupament, així com en èpoques de l'E3, un reportatge extens sobre aquesta fira. En la publicació sol haver un pòster i en contades ocasions, una guia sobre un joc ja sigui en la revista o com a suplement d'aquesta.
# Honorato Martín-Cobos Lagüera

Honorato Martín-Cobos Lagüera (Lerma (Burgos), 3 de setembre del 1903 - Madrid, 11 d'agost del 1965) fou un advocat espanyol i polític falangista que tingué càrrecs de responsabilitat durant la dictadura franquista.
Martín-Cobos es llicencià en Dret per la Universitat de Salamanca, s'incorporà al Col·legi d'Advocats de Burgos l'octubre de 1927, i exercí la professió d'advocat amb un bufet a la seva ciutat natal de Lerma. Va ser nomenat secretari del Col·legi d'advocats de Burgos el 28 d'abril de 1951 a instàncies del Ministeri de Justícia, i formà part de la Junta de Govern del Col·legi els anys 1953 a 1958. Havia sigut president de la Juventud Republicana, i participà activament en els debats sobre la fórmula adequada per a la Segona República: república federal o república unitària.
Fins al setembre de 1936, juntament amb José Moreno, formà l'equip encarregat de gestionar a nivell nacional l'economia i inventaris falangista en substitució de l'administració cantonal existent, sent Cap nacional Manuel Hedilla. Formà part de la trama civil del l'alçament militar de 1936 contra la Segona República a Burgos, juntament amb Fidel Dávila, José Ramón Echevarrieta, advocat, regidor i líder dels carlins i Florentino Martínez Mata, cap local de Falange. Intervingué en la guerra civil espanyola com a combatent voluntari, i aconseguí el grau de capità provisional d'infanteria, havent realitzat missions de confiança en els preliminars, concretament d'enllaç amb el general Emilio Mola.
El 1939 entrà com a regidor a l'ajuntament de Burgos essent sotscap provincial del Moviment Nacional de la província de Burgos. El 1946 fou nomenat president de la Diputació Provincial de Burgos, substituint-hi Julio de la Puente Careaga. El 8 de novembre de 1953 fou nomenat Governador Civil de les Illes Balears, i el 2 de febrer de 1956, governador civil de la província de Las Palmas de Gran Canària. Del 30 de juny de 1960 a la seva mort el 1965 fou alcalde de Burgos.

## Referències

* 1 2 3 «Honorato Martín-Cobos - WikiBurgos» (en castellà). [Consulta: 7 desembre 2017].
* ↑ Sanz Hernando, Clara. La Voz de Castilla, el periódico de la prensa del Movimiento en Burgos (1945-1976). Julio Montero Díaz, Miguel Ángel Moreno Gallo (Dirs.). Burgos: Universitat de Burgos, 2015, p. 57.
* ↑ «Necrológica. Fallecimiento del alcalde de Burgos». ABC [Madrid], 12-08-1965, pàg. 48.
# Honore Flaugergues

Honoré Flaugergues (16 de maig de 1755, Viviers, Ardèche –26 de novembre de, 1835 o 20 de novembre de 1830) va ser un astrònom francès.

## Biografia

Descobrí el "Gran Cometa de 1811" (C/1811 F1), i també el "Gran Cometa de 1807" (C/1807 R1).
Intentant mesurar el període de rotació del planeta Mart, s'adonà de les inconsistències en el calendari de les estructures grogues i va concloure que eren estructures atmosfèriques i no pas de la superfície. per tant alguns li adjudiquen haver descobert núvols de pols a Mart, però és difícil que pogués apreciar-les, ja que le seu telescopi era massa petit. .
A més de com astrònom va ser actiu en medicina i arqueologia estudiant les malalties sofertes pels obrers de la llana i organitzant excavacions a Alba-la-Romaine.
Hi ha un cràter d'impacte a Mart que porta el seu nom.

## Enllaços externs

* Short biography
* Another biography with different death date (en francès) Arxivat 2005-04-13 a Wayback Machine.
* Description of Mars observations by Flaugergues Arxivat 2017-07-01 a Wayback Machine.
# Handbook of Texas

Handbook of Texas és una enciclopèdia de Texas, als Estats Units. Handbook of Texas és un projecte del Texas State Historical Association (THSA), una organització sense ànim de lucre. Té molts articles sobre la història, personatges, cultura i localitats de Texas. El TSHA va obrir el Handbook of Texas online el 15 de febrer de 1999.

## Referències

* ↑ «Online Handbook of African American Texas offers new historical information» (en anglès). Dallas News, 09-07-2013.
* ↑ «TSHA History | Texas State Historical Association (TSHA)» (en anglès). tshaonline.org, 10-02-2010. [Consulta: 7 febrer 2018].
* ↑ «About the Handbook | Texas State Historical Association (TSHA)» (en anglès). tshaonline.org, 09-02-2010. [Consulta: 7 febrer 2018].

## Enllaços externs

* Handbook of Texas (anglès)
# Hoy es fiesta

Hoy es fiesta va ser un programa de televisió, emès per TVE en 1959.

## Format

Emès la nit dels diumenges, el programa trobava encaix en el format conegut com de varietats, amb actuacions musicals, humor, etc.

## Presentació

La presentació va ser a càrrec de la jove actriu María Mahor, molt de moda en l'època, perquè acabava de protagonitzar el gran èxit del cinema espanyol El dia dels enamorats. Davant les contínues fallades habituals en una emissió en directe, i especialment amb uns mitjans tan precaris com els que existien en l'època, la presentadora solia exclamar la frase Que maravilla!, que es va fer tremendament popular entre els espanyols de l'època.

## Referències

* ↑ «Los primeros programas de variedades de TVE: de La Hora Philips a Escala en HI-FI». Natividad Cristina Carreras Lario, Universidad de Sevilla, 2011. Arxivat de l'original el 2013-09-03. [Consulta: 16 març 2019].
* ↑ «Historia de Televisión Española». Francisco José Montes Fernández, Universidad Complutense de Madrid, 2006.
* ↑ «Qué maravilla!». La Vanguardia, 20-11-1994.
# Hechtsbergita

La hechtsbergita és un mineral de la classe dels fosfats, que pertany al grup de l'atelestita. Rep el nom de la pedrera Hechtsberg, a Alemanya, la seva localitat tipus.

## Característiques

La hechtsbergita és un vanadat de fórmula química Bi₂(VO₄)O(OH). Cristal·litza en el sistema monoclínic. La seva duresa a l'escala de Mohs és 4,5.
Segons la classificació de Nickel-Strunz, la hechtsbergita pertany a «08.BO: Fosfats, etc. amb anions addicionals, sense H₂O, només amb cations de mida gran, (OH, etc.):RO₄ sobre 1:1» juntament amb els següents minerals: nacafita, preisingerita, petitjeanita, schumacherita, atelestita, smrkovecita, kombatita, sahlinita, heneuïta, nefedovita, kuznetsovita, artsmithita i schlegelita.
L'exemplar que va servir per a determinar l'espècie, el que es coneix com a material tipus, es troba conservat al Institut für mineralogie de la Ruhr University Bochum, a Alemanya.

## Formació i jaciments

Va ser descoberta a la pedrera Hechtsberg, situada a la localitat de Hausach (Baden-Württemberg, Alemanya). També ha estat descrita a la mina Clara, també a Alemanya, a la mina Nagatare (Fukuoka, Japó), a Smrkovec (República Txeca), a la mina Posse (Minas Gerais, Brasil) i a la mina Wombat Hole (Victòria, Austràlia).

## Referències

* ↑ «Hechtsbergite» (en anglès). Mindat. [Consulta: 21 desembre 2019].
# IAR Systems

IAR Systems (NASDAQ OMX) és una empresa de programari de Suècia que desenvolupa eines per a sistemes incrustats (embedded). IAR és un abreujament d'Ingenjörsfirman Anders Rundgren, que significa empresa d'enginyeria d'Anders Rundgren. IAR fou fundada l'any 1983.

## Productes

* IAR desenvolupa compiladors en C i C++, depuradors (Embedded Workbench) i altres eines (visualSTATE) per a desenvolupar microprogramari per a processadors de 8, 16 i 32 bits. IDE (Entorn integrat de desenvolupament)
* Els microprocessadors són : 78K, 8051, ARM, AVR, AVR32, CR16C, Coldfire, H8, HCS12, M16C, M32C, MSP430, Maxim MAXQ, R32C, R8C, RH850, RL78, RX, S08, SAM8, STM8, SuperH, V850. Família de nuclis ARM : ARM7 / ARM9 / ARM10 / ARM11, Cortex M0 / M0+ / M1 / M3 / M4 / M7 / M23 / M33, Cortex R4 / R5 / R7, Cortex A5 / A7 / A8 / A9 / A15 / A17.

## Referències

* ↑ «IAR Systems» (en anglès). https://www.iar.com.+[Consulta: 12 juliol 2017].
* ↑ «IAR Systems» (en anglès). Linkedin. [Consulta: 12 juliol 2017].
* ↑ «IAR Systems Software Distributor | DigiKey Electronics» (en anglès). https://www.digikey.com.+[Consulta: 12 juliol 2017].
* ↑ «IAR Systems | Authorized IAR Systems Distributor | Mouser» (en anglès). http://www2.mouser.com.+[Consulta: 12 juliol 2017].

## Vegeu també
### Altres empreses del sector

* Keil

### Altre programari

* Eclipse
* Microchip
* LPCXpresso i CodeWarrior de NXP
* Atmel Studio d'Atmel
* Code Composer Studio de TI
* ARM Development Studio d'ARM
# Hàssan ibn Ustadh-Húrmuz

Abu-Alí (al-)Hàssan ibn Ustadh-Húrmuz fou un governador i militar buwàyhida.
El seu pare Ustadh-Húrmuz fou hujjab d'Àdud-ad-Dawla i després (983) del seu fill i successor al Fars Xàraf-ad-Dawla, que el va nomenar governador d'Oman. Quan va transferir la seva lleialtat a Samsam-ad-Dawla, germà de Xàraf, fou obligat a retirar-se (984).
Llavors Hàssan tenia uns 23 anys i ja estava al servei de Samsam-ad-Dawla que governava a Bagdad; però al cap de pocs anys Samsam-ad-Dawla fou expulsat de l'Iraq per Xàraf-ad-Dawla (987); a aquest el va succeir el seu germà Bahà-ad-Dawla (989). Samsan es va trobar amb el poder a Fars (990) a més de Kirman (que ja dominava des del 983). Hàssan va anar a Fars i es va entrevistar amb Samsam al que va convèncer de donar el govern de Kirman al seu pare Ustadh-Húrmuz. Hàssan va romandre aquests anys al Fars i va derrotar la revolta dels fills d'Izz-ad-Dawla Bakhtiyar (cosins de Samsam-ad-Dawla). Fou també Hàssan el que va sostenir la lluita a Ahwaz contra Bahà-ad-Dawla.
Mort Samsam el 998 en una segona revolta dels fills d'Izz-ad-Dawla Bakhtiyar, Hàssan va traspassar la seva lleialtat (i les seves tropes daylamites) a Bahà. Fars i Kirman van passar a Bahà-ad-Dawla. El 1001 va nomenar Hàssan governador d'Ahwaz i el 1002 li va donar l'administració de l'Iraq, mentre el seu pare Ustadh-Húrmuz era nomenat al seu lloc a Ahwaz. En general es considera que va governar encertadament; a l'Iraq no va poder derrotar el rebel senyor de la Batiha Ibn Wassil i a les muntanyes no va poder amb al kurd Badr ibn Hasanawayh amb el qual va acabar pactant.
Va administrar Iraq fins a la seva sobtada mort el 1011 quan tenia uns 50 anys. El seu pare li va sobreviure quatre anys en els quals va restar al govern d'Ahwaz.

## Bibliografia

* The eclipse of the Abbasid Caliphate, 1003, traducció de l'obra d'Abu Shudja al Rudhrawari i altres.
# Comtat de Bidgau

El comtat de Bidgau fou una jurisdicció feudal del Sacre Imperi Romanogermànic formada per l'antic pagus Bedensi al nord de la comarca d'Eifel, a l'est de les Ardenes, Woëvre, Saargau, al sud de Bliesgau i a l'oest de Nahegau (a Francònia). Abraçava els dos costats del riu Mosela i incloïa Trèveris, i les abadies d'Echternach, Prüm i Sant Maximí.
A la divisió de territoris del 8 d'agost del 870 el comitatum Bedagowa va quedar per a Lluís el Germànic. Sota Zuentibold (895-900) s'esmenta un comte de nom Esteve de la família de Matfrid. Després de la desgràcia de la família dels Matfrid amb Lluís IV d'Alemanya, Bigadu fou concedit a Vigeric, comte de les Ardenes. Va passar al seu fill Goteló de les Ardenes; aquest va morir el 943 i el va succeir Godofreu I el Vell o el Captiu. L'arquebisbat de Trèveris va estendre a poc a poc la seva autoritat sobre la major part del país i després d'una donació de l'emperador Otó II de totes les terres al nord del Mosela a l'arquebisbe Teodoric (26 de juny de 973) l'arquebisbat va esdevenir el verdader sobirà i el comtat va deixar d'existir. El títol de comte de Bidgau desaparegué de la titulació dels comtes de les Ardennes al començament del segle XI encara que hi conservaven propietats, i romanien abats laics de les abadies de Sant maximí i Echternach.

## Llista de comtes

* Lietard I vers 860-880, esmentat en cartes de juny de 860 i 14 de juny de 877 i en donació de 10 de maig de 879
* Esteve comte de Chaumont, vers 880-900, esmentat en carta del 19 de maig de 891 i donació de 28 d'octubre de 895.
* Vigeric, comte de les Ardenes, vers 900-918, esmentat en donació de 19 de setembre de 902, carta d'1 de gener de 909 i carta de 19 de gener del 916; comte palatí de Carles III el Simple el 916. Mort vers 918 (abans de 922).
* Gozeló o Goteló I, fill, comte de les Ardenes, vers 918/922-943
* Godofreu I, comte de les Ardenes i després comte de Verdun, vers 943-960, esmentat en carta de l'1 de novembre de 959, esmentat com a comte de Verdun en carta datada el 960
* Otó vers 960-980, esmentat en carta del 978.
* A Trèveris de fet
Enric, fill de Sigefred de Luxemburg, que després fou comte de Luxemburg (998-1026) i efímer duc de Baviera (1004-1008 i altre cop 1017-1024) hauria portat abans el títol de comte de Bidgau. És esmentat en carta datada el 993 (però probablement escrita després del 1004, ja que se li don el títol de duc.

## Referències

* Genealogia
# Carolee Schneemann

Carolee Schneemann (Fox Chase, 12 d'octubre de 1939 - New Paltz, 6 de març de 2019) va ser una artista visual nord-americana, coneguda per les seves performances i les seves obres multimèdia sobre el cos, la sexualitat i el gènere. Va experimentar amb pintures, escultures, collages i diferents entorns en una exploració de l’art, la vida i el cos.
Ha exposat al Museu d'Art Contemporani de Los Angeles, el Museu d'Art Modern de Nova York i el London National Film Theatre, entre d'altres. Les seves obres inclouen Eye Body (1963), Meat Joy (1964), Interior Scroll (1975). També va ser professora al California Institute of the Arts, al School of the Art Institute of Chicago, el Hunter College i la Universitat Rutgers. La seva obra s'associa amb diferents moviments com el Fluxus, neodadaisme, el Beat Generation i els happenings.

## Obra

L’obra de Carolee Schneemann comprèn fotografies, vídeos, instal·lacions, happenings i performances. Va començar a treballar com a pintora expressionista abstracta, i ella mateixa es considera «una pintora que ha deixat la tela per activar l'espai real i el temps viscut».
Influenciada en una etapa primerenca del seu desenvolupament per l’obra del psicoanalista austríac Wilhelm Reich sobre l'alliberament personal i l'expressió eròtica de l’individu, en les seves obres sobre paper Schneemann va incorporar la ideologia feminista a un teatre erogen. En la sèrie Image as (Imatge com, 1973-1974) Schneemann va utilitzar collages fotogràfics i va fer un muntatge de textos trobats i anècdotes personals en tires còmiques —cartoon strips, en anglès, tot jugant amb el doble sentit de strip (tira i despullar), ja que l’artista hi apareix nua.
En conjunt, les tres obres d’Image as funcionen com a instantànies del procés artístic de Schneemann: un àmbit privat d’escriptura, el dibuix i la creació d’objectes que són suport de la pràctica de fer performances i pel·lícules vives i intenses, sovint en col·laboració. El procés de Schneemann ha tingut una enorme influència en diferents generacions d’artistes més joves interessats en experiències d’immersió en l'erotisme i el component físic, impulsats per un rigorós compromís intel·lectual.

## Referències

* ↑ «Carolee Schneemann». Gran Enciclopèdia Catalana. Barcelona: Grup Enciclopèdia Catalana.
* ↑ «FEMINISMES! Exposicions». CCCB, 2019. [Consulta: 20 desembre 2019].
# Erola

«Erola» té aquests significats:
* Ermita de l'Erola: capella de Viladrau. Vegeu L'Erola de Viladrau.
* Mare de Déu de l'Erola: ermita de Tordera. Vegeu Mare de Déu de l'Erola.
* l'Erola: assentament humà al Port de la Selva. Vegeu Llista de topònims del Port de la Selva.
* Platja de l'Erola: platja al Port de la Selva, a ponent de la Platja de la Ribera. Vegeu Platja de l'Erola.
* Refugi de Pla d'Erola: refugi a Ribes de Freser. Vegeu Refugi de Pla d'Erola.
* Coll de l'Erola: coll de muntanya entre Barcelona i el Vallès (Collserola). Vegeu Coll de l'Erola.
# Wybrzeże Gdańsk

El Wybrzeże Gdańsk és una entitat esportiva polonesa de la ciutat de Gdańsk que actualment tan sols té les seccions de Speedway i bàsquet, això no obstant, antigament també en tingué de boxa, futbol, atletisme i ciclisme entre d'altres, això no obstant, la secció més important fou la d'handbol.
El Wybrzeże Gdańsk d'handbol s'imposà en 10 ocasions en la Lliga polonesa, arribant a disputar dos finals de la Copa d'Europa d'handbol els anys 1986 i 1987, caient derrotat pel RK Metaloplastika Šabac en un i pel SKA Minsk en l'altre. La secció desapareixé el 2002.

## Palmarès

* 10 Lliga polonesa: 1966, 1984, 1985, 1986, 1987, 1988, 1991, 1992, 2000 i 2001
# Gran Premi Copenhaguen-Odsherred Classic

El Gran Premi Copenhaguen-Odsherred Classic era una competició ciclista danesa d'un sol dia que es va disputar del 2008 al 2009 a Copenhaguen. Va formar part de l'UCI Europa Tour, amb una categoria 1.2.

## Palmarès

| Any | Vencedor | Segon | Tercer |
| 2008 | Allan Johansen | Aleksejs Saramotins | Matija Kvasina |
| 2009 | Jacob Nielsen | Søren Pugdahl Pedersen | Aleksejs Saramotins |

## Referències

* ↑ «G.P Copenhagen-Odsherred Classic (Dan) - Cat.1.2». [Consulta: 30 octubre 2023].

## Enllaços externs

* Fitxa a sitiodeciclismo.net
# Gerhard Mitter

Gerhard Karl Mitter (Krásná Lípa, 30 d'agost de 1935 - Circuit de Nürburgring, 1 d'agost de 1969) va ser un pilot de curses automobilístiques alemany que va arribar a disputar curses de Fórmula 1.
Va néixer el 30 d'agost del 1935 a Schönlinde, República Txeca i va morir en un accident al Circuit de Nürburgring l'1 d'agost del 1969.

## A la F1

Gerhard Mitter va debutar a la tercera cursa de la temporada 1963 (la catorzena temporada de la història) del campionat del món de la Fórmula 1, disputant el 23 de juny del 1963 el GP dels Països Baixos al circuit de Zandvoort.
Va participar en un total de set proves puntuables pel campionat de la F1, disputades en sis temporades no consecutives (1963-1967 i 1969) assolí tres punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1963 | Ecurie Maarsbergen | Porsche | Porsche | MON | BEL | HOL Ret | FRA | GBR | ALE 4 | ITA | USA | MEX | SUD | | 12è | 3 |
| 1964 | Team Lotus | Lotus | Climax | MON | HOL | BEL | FRA | GBR | ALE 9 | AUT | ITA | USA | MEX | | - | 0 |
| 1965 | Team Lotus | Lotus | Climax | SUD | MON | BEL | FRA | GBR | HOL | ALE Ret | ITA | USA | MEX | | - | 0 |
| 1966 | Ron Harris / Team Lotus | Lotus | Cosworth | MON | BEL | FRA | GBR | HOL | ALE NVS | ITA | USA | MEX | | | - | 0 |
| 1967 | Gerhard Mitter | Brabham | Cosworth | SUD | MON | HOL | BEL | FRA | GBR | ALE Ret | CAN | ITA | USA | MEX | - | 0 |
| 1969 | BMW | BMW | BMW | SUD | ESP | MON | HOL | FRA | GBR | ALE MORT | ITA | CAN | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 7 | 0 | 0 | 0 | 0 | 3 |

## Referències

* ↑ Födisch, Jörg Thomas; Neßhöver, Jost; Roßbach, Dieter; Schwarz, Harold; Rossbach, Rainer. Porsche 908: The Long Distance Runner. Veloce Publishing Ltd, 15 de març de 2009, p. 199–200. ISBN 978-1-84584-201-7.
* ↑ F1, STATS. «Gerhard MITTER • STATS F1» (en francès). [Consulta: 28 febrer 2021].
# Gorodok

«Gorodok» té aquests significats:
* Gorodok (Krasnodar), poble del krai de Krasnodar, a Rússia
* Gorodok (Tomsk), poble de l'óblast de Tomsk, a Rússia
* Gorodok (Tula), poble de l'óblast de Tula, a Rússia
# Gorodskoi

Gorodskoi - Городской (rus) - és un khútor de la República d'Adiguèsia, a Rússia. Es troba prop de l'embassament de Krasnodar, entre la desembocadura del riu Marta i el Pxix, a 13 km al nord-est de Ponejukai i a 68 km al nord-oest de Maikop, la capital de la república.
Pertany al municipi de Djidjikhabl.
# Gilberto Alves

Gilberto Alves, conegut com a Gil, (24 de desembre de 1950) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 1978. Fou jugador del Real Murcia.

## Referències

* ↑ «Búfalo Gil assume o comando do Marília» (en portuguès). Globo Online, 02-09-2008. [Consulta: 2 setembre 2008].
* ↑ «Gil (ex-ponta do Fluminense e Botafogo)» (en portuguès). Milton Neves, 13-08-2008. Arxivat de l'original el 2011-10-02. [Consulta: 2 setembre 2008]. Arxivat 2011-10-02 a Wayback Machine.
* ↑ Gilberto Alves a National-Football-Teams.com (anglès)
* ↑ «Seleção Brasileira (Brazilian National Team) 1978-1979». RSSSF, 12-01-2007. [Consulta: 2 setembre 2008].
* ↑ «Todos os brasileiros - 1978» (en portuguès). FolhaOnline, 09-12-2005. [Consulta: 16 desembre 2017].
* ↑ Gilberto Alves a BDFutbol